CELEX: 32011D0231
Language: lv
Date: 2011-04-11 00:00:00
Title: 2011/231/ES: Komisijas Lēmums ( 2011. gada 11. aprīlis ), ar kuru dažām dalībvalstīm piešķir atkāpes attiecībā uz statistikas nosūtīšanu par nelaimes gadījumiem darbā saskaņā ar Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (izziņots ar dokumenta numuru C(2011) 2403)

12.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 97/47
            
         KOMISIJAS LĒMUMS
   (2011. gada 11. aprīlis),
   ar kuru dažām dalībvalstīm piešķir atkāpes attiecībā uz statistikas nosūtīšanu par nelaimes gadījumiem darbā saskaņā ar Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā
   (izziņots ar dokumenta numuru C(2011) 2403)
   (Autentisks ir tikai teksts vācu, grieķu, angļu, franču, latviešu un nīderlandiešu valodā)
   (2011/231/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (1) un jo īpaši tās 9. panta 2. punktu,
   ņemot vērā Beļģijas Karalistes, Vācijas Federatīvās Republikas, Īrijas, Grieķijas Republikas, Francijas Republikas, Latvijas Republikas, Nīderlandes Karalistes un Lielbritānijas un Ziemeļīrijas Apvienotās Karalistes pieprasījumu,
   tā kā:
   
               (1)
            
            
               Saskaņā ar Regulas (EK) Nr. 1338/2008 2. pantu to piemēro statistikas apkopošanai par nelaimes gadījumiem darbā, kā noteikts IV pielikumā.
            
         
               (2)
            
            
               Regulas (EK) Nr. 1338/2008 9. panta 2. punktā ir noteikts, ka vajadzības gadījumā attiecībā uz dalībvalstīm pieņem atkāpes un pārejas posmus, ko pamato ar objektīviem iemesliem.
            
         
               (3)
            
            
               Komisijai iesniegtā informācija liecina, ka Beļģijas, Vācijas, Īrijas, Grieķijas, Francijas, Latvijas, Nīderlandes un Apvienotās Karalistes pieprasījumi piešķirt atkāpes ir saistīti ar būtiskiem pielāgojumiem, kas vajadzīgi, lai valstu administratīvās un statistikas sistēmas pilnībā atbilstu Regulai (EK) Nr. 1338/2008.
            
         
               (4)
            
            
               Tādēļ attiecīgajām dalībvalstīm atbilstīgi pieprasījumam jāpiešķir šīs atkāpes.
            
         
               (5)
            
            
               Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO LĒMUMU.
   1. pants
   Pielikumā uzskatītajām dalībvalstīm piešķir pielikumā noteiktās atkāpes.
   2. pants
   Šis lēmums ir adresēts Beļģijas Karalistei, Vācijas Federatīvajai Republikai, Īrijai, Grieķijas Republikai, Francijas Republikai, Latvijas Republikai, Nīderlandes Karalistei un Lielbritānijas un Ziemeļīrijas Apvienotajai Karalistei.
   
      Briselē, 2011. gada 11. aprīlī
      
         
            Komisijas vārdā –
         
            Komisijas loceklis
         
         Olli REHN
      
   
   
      (1)  OV L 354, 31.12.2008., 70. lpp.
   
      PIELIKUMS
      
         Atkāpes no Regulas (EK) Nr. 1338/2008, ko īsteno Komisija, attiecībā uz statistiku par nelaimes gadījumiem darbā
      
      
                  Dalībvalsts
               
               
                  Atkāpe
               
               
                  Atkāpes termiņš
               
            
                  Beļģija
               
               
                  Dati par nelaimes gadījumiem darbā valsts sektora darbiniekiem (NACE O) pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Mainīgie lielumi ISCO-08 pirmo reizi jāsniedz 2014. gadā (dati par 2012. gadu).
               
               
                  2014. gada 30. jūnijs
               
            
                  Vācija
               
               
                  Mainīgie lielumi “zaudētās dienas”, ISCO-08 un NACE 2. red. četrciparu līmenī pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Dati par nelaimes gadījumiem darbā civildienestā nodarbinātajiem pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Īrija
               
               
                  Dati par ceļu satiksmes negadījumiem (vairāk datu par ceļu satiksmes negadījumiem) pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Grieķija
               
               
                  Mainīgie lielumi “zaudētās dienas”, “ievainojuma veids” un III posma mainīgie lielumi par iemesliem un apstākļiem pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Dati par valsts sektora darbiniekiem (NACE O) un par darbiniekiem NACE 2. red. nozarēs, kuri nav apdrošināti Sociālās apdrošināšanas fondā (Social Insurance Foundation (IKA)), pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Francija
               
               
                  III posma mainīgie lielumi par iemesliem un apstākļiem pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Pilnīgi dati par visiem algotajiem darbiniekiem NACE 2. red. sektoros A–S jāsniedz 2016. gadā (attiecībā uz datiem par 2014. gadu).
               
               
                  2016. gada 30. jūnijs
               
            
                  Latvija
               
               
                  Mainīgie lielumi “zaudētās dienas”, “darba devēja saimnieciskā darbība” ar detalizētu NACE 2. red. četrciparu kodu un ģeogrāfiskā atrašanās vieta atbilstīgi NUTS pirmo reizi jāsniedz 2014. gadā (dati par 2012. gadu).
               
               
                  2014. gada 30. jūnijs
               
            
                  Nīderlande
               
               
                  Mainīgie lielumi “profesija”, “ievainojuma veids”, “ievainotā ķermeņa daļa”, “negadījuma datums”, “zaudētās dienas” un III posma mainīgie lielumi par iemesliem un apstākļiem pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs
               
            
                  Apvienotā Karaliste
               
               
                  Mainīgais lielums “zaudētās dienas” pirmo reizi jāsniedz 2015. gadā (dati par 2013. gadu).
               
               
                  2015. gada 30. jūnijs
               
            
                  Dati par ceļu satiksmes negadījumiem pirmo reizi jāsniedz 2015. gadā (dati par 2013. gadu).
               
               
                  2015. gada 30. jūnijs
               
            
                  Dati par nelaimes gadījumiem, kuros iesaistīta lidmašīnas apkalpe un jūrnieki, pirmo reizi jāsniedz 2016. gadā (dati par 2014. gadu).
               
               
                  2016. gada 30. jūnijs